AlmaznayaGroza/cyrillic-language-classification huggingface dataset:
7 оштолэзь

7 оштолэзь - арлэн 97-тӥ нуналыз (98-тӥ нунал високосной арын) григорианской календарья. Выль арозь 268 нунал кыле. Али дыре юлиан календарьлэн 25-тӥ южтолэзезлы огкадь луэ. == Праздникъёс == Тазалыклэн дунне нуналыз удмуртъёс - Дӧдьы куштон. Азбар утён нунал. Таракан уллян. Сульдэр сутон. == Луэм учыръёс == 1348 - Прагаын кылдытэмын Карл университет, нырысетӥез Шунды ӝужан пал Европаын. 1541 - Франциск Ксаверий миссионерлэн Восток пала мынон-ветлонэз кутскем. 1789 - Селим III луиз Осман империлэн султанэз. 1795 - метр Франциын кузьдала мертанлы валтӥсь единица каремын. 1824 - Николай Голицын Петербургысь Филармони обществолэн залаз Бетховенлэн «Торжественной мессаезлэсь» дунне премьеразэ ортчытӥз. 1919 - Иж пала ӝог азьланьскись колчакъёсты дугдытыны тыршыса, Горд армия Сарапулын Кам вамен выжез пуштытӥз. 1939 - фашистской Италилэн Албания вылэ урдӥськемез. 1946 - РСФСР-лэн составаз кылдытэмын Кёнигсберг улос. 1948 - Быдэс дуннеысь тазалыкез утёнъя организацилэн уставезлэн кужымез улонэ пыриз. 1963 - Югославия ялэмын социалистической республика. 1989 - Норвеги зарезьын выйиз совето атомной подводной лодка К-278 «Комсомолец». 1994 - Рунетлэн вордскем нуналыз: .ru зонаын нырысетӥез домен кылдытэмын. 2003 - Ирак ож: американ войскоос киултӥзы Багдадэз. 2010 - Кыргызстанысь кыктэтӥ революция сэрпалтӥз президентэз Курманбек Бакиевез. == Вордскизы == 1772 - Франсуа Фурье, Франциысь социалист-утопист. 1893 - Аллен Даллес, Америкаысь кун ужась, ЦРУ-лэн директорез 1953-1961 аръёсын. 1937 - Анатолий Мамонтов, удмурт хоровой дирижёр, «Италмас» ансамбльлэн художественной кивалтӥсез, Удмуртиысь калык артист. 1939 - Фрэнсис Форд Коппола, Америкаысь кинорежиссёр, сценарист но продюсер. 1943 - Шандор Чуч, венгер кылчи. 1944 - Герхард Шрёдер, немец политик, Германиысь федерал канцлер 1998 арысен 2005 арозь. 1949 Наталья Харина, Удмуртиысь политик, кун но мерлыко ужась, эмчи. Валентина Матвиенко, Россиысь политик. 1954 - Джеки Чан (зэмос нимыз Чан Кон Сан), Гонконгысь но Америкаысь актёр, режиссёр, продюсер, каскадёр. 1957 - Александр Ожмегов, 2011-тӥ арысен 2018-тӥ арозь Ижысь Ленин ёрослэн администрациезлэн тӧроез. 1962 - Михаил Круг, Россиысь кырӟась. 1964 - Рассел Кроу, Выль Зеландиысь актёр. 1970 - Марианна Максимовская, Россиысь телеведущая. 1976 - Михаил Полицеймако, Россиысь актёр но телеведущий. == Кулӥзы == 1614 - Эль Греко, Испаниысь художник. 1943 - Александр Мильеран, Франциысь политик но кун ужась, Францилэн президентэз (1920-1924). 1947 - Генри Форд, Америкаысь бизнесмен. 1986 - Леонид Канторович, совето математик.

Source: original
5 коньывуон

5 коньывуон - арлэн 278-тӥ нуналыз (279-тӥ нунал високосной арын) григорианской календарья. Выль арозь 87 нунал кыле. Али дыре юлиан календарьлэн 22-тӥ куарусёнэзлы огкадь луэ. == Праздникъёс == Дышетӥсьлэн дунне нуналыз == Луэм учыръёс == 610 - византий император Ираклийлэн царствое венчаться кариськонэз. 1502 - Христофор Колумб усьтӥз Коста-Рикаез. 1614 - Европае вуиз «дон Фелипе» йырын нырысетӥ япон посольство. 1793 - Национальной конвентлэн декретэныз француз республиканской календарь пыӵатэмын. 1823 - Англиын потылыны ӧдъяз медициная нырысетӥ журнал «Ланцет». 1910 - Португалиын республика юнмам. 1918 - В. М. Азинлэн 2-тӥ сводной дивизиез, Прикамской Калык армиез вормыса, Сарапулэ пыриз. 1929 - Ленинградын куараен кинолэн СССР-ысь нырысетӥез сеансэз ортчиз. Азьвыл дыръя советской кинотеатръёсын кылтэм кино гинэ возьматӥськылӥз. 1930 - Арктикаез исследователь Георгий Ушаков Уйпал Музъемез усьтонэз йылпумъяса ӝутӥз советской флагез шунды пуксён пал ярдур вылаз. 1948 - Ашхабад музъем зурканэн сэрен 110 000 адями быриз. 1952 - Мускоын КПСС-лэн XIX-тӥ съездэз усьтӥськиз. ВКП(б)-лы выль ним сётэмын - КПСС. 1962 - «Битлз» группалэн нырысетӥ синглэз потӥз. 1966 - Военмехлэн актовой залэзлэн сцена вылаз Ленинградын «Поющие гитары» вокально-инструментальной ансамбльлэн нырысетӥ концертэз ортчиз. 1988 - Чилиысь плебисцит куара сётӥз Пиночетэз кошкытон понна. 1993 - Борис Ельцин дугдытӥз Россиын оппозиционной партиослэсь но газетъёслэсь ужанзэс. 1999 - Лондонын Паддингтон вокзаллы матын чугун сюрес катастрофа вал. 2000 - Слободан Милошевичлэсь режимзэ сэрпалтон Югославиын. == Вордскизы == 1713 - Дени Дидро, Франциысь гожъяськись, философ, югдытӥсь, энциклопедист. 1781 - Бернард Больцано, Чехиысь математик но философ. 1864 - Луи Жан Люмьер, Франциысь изобретатель, кинематографез кылдытӥсь, Люмьеръёслэн вынзы. 1902 - Рэй Крок, Америкаысь ресторатор, «McDonald’s» ресторанъёслэсь сетьсэс кылдытӥсь. 1930 - Павел Попович, советской космонавт, Советской Союзлэн кык пол Героез. 1936 - Вацлав Гавел, Чехиысь политик, Чехилэн президентэз (1989-2003). 1937 - Сергей Чирцев, СССР-лэн но РСФСР-лэн мотоспортын трос полъем чемпионзы. 1940 - Милена Дравич, Югославиысь но Сербиысь актриса. 1949 - Евгений Столов, Ижкарысь актёр но режиссёр. 1952 - Эмомали Рахмонов, Таджикистанлэн президентэз 1992 арысен. 1975 - Кейт Уинслет, Великобританиысь киноактриса. 1976 - Рамзан Кадыров, Чечнялэн президентэз. 1987 - Махдер Ассефа, Эфиопиысь актриса. == Кулӥзы == 1871 - Александр Афанасьев, ӟуч гожъяськись, фольклор люкась. 1933 - Николай Юденич, тӧдьы генерал. 1945 - Алексей Ильинский, Удмуртиысь ботаник-фитогеограф, биоценолог. 1997 - Георгий Юматов, советской киноактёр, РСФСР-ысь калык артист. 2003 - Семён Аронин, Чупчи механикая заводын ужась, уран поттонъя технолог. 2011 - Стив Джобс, Apple корпорацилэн кивалтӥсез.

Source: original
Герд (огазеяськон)

«Герд» - Мускоысь удмурт йӧскалык лулчеберлыко огазеяськон. «Герд» огазеяськон - бервылчи нырысетӥ йӧскалык огазеяськонлэн Мускоын «Бӧляк», кудъёсыз вал кылдытэмын кылизы ар тырмонлы удмурт кылбурчи кутсконаз Кузьма Чайников (Кузебай Герд). === Мускоысь удмурт йӧскалык огазеяськон «Бӧляк» (1920-ысен-1928-озь) === Удмурт лулчеберет ужчи Кузебай Герд Мускоын вылэм бере, ӵектӥзы огазеяськон дышетон понна сое шоркаре кылдытомы удмурт лулчеберетлы, удмурт кылос но улон-вылонэз. Огазеяськонын «Бӧляк» 48 адями пырыны. Со ёзъёс лэсьтыны кутскизы Кузонын, Глазкарын, Ижкарын но Ваткаын. Егит адями, ёзмуртъёс этнографической экспедицие, научной конференциосы но издательской уж пыриськизы. 1925 арын кылдэм шуг-секыт. Берен берыктэ троссэ удмурт активистъёсты. 1926 арын потэ солэн Ижкарын шаертодонъя музейын огазеяськон понна ӵектэмын вал. Огазеяськон властьлэн ёзъёсаз сильтӧл кадь национализм результатъёс проявить ужез дунъяны. 1928 арын «Бӧляк» куашказ. === Туала удмурт йӧскалык лулчеберлыко огазеяськон «Герд» (1991 арысен) === Выль тубон национально-культурной 63 ар ортчиз Мускоысь движение кутскимы, куке удмурт кылэз утён ужпумез луэ. Вань та ужпум шоры со вакытэ шаплы обсуждаться калыккуспо финн-угроведъёслэн конгрессъёс. Валан кылдытоно «финн-угор дунне». 2-тӥ инвожое 1991 арын концерт залаз «Останкино» решение кутӥллям кылдӥз вал Мускоын огазеяськон «Герд». Та огазеяськонын 36 адямиез пыртӥмы. Нырысетӥ этапаз ужа «Герд» организационной ужаз кыдо пыриськизы Россия Федерацилэн азьмуртэз бордын Удмурт Элькунлэн азьмуртэзлэн ялан ужась ёзэз ужасьёс басьтоно, сое тӧро В. С. Лебедев луиз. Арлы быдэ ёзмуртъёс лыдзы будӥз. Удмурт йылолъёссэ, кылэз но лулчеберетлэн, наукалэн но дышетонлэн азинсконъёс вӧлдиз огазеяськон «Герд» Удмуртилэн палэназ. Со активной мер ужен Мускоын выре. == Туала «Герд» огазеяськонлэн кивалтонни == огазеяськонлэн кивалтӥсез: Сельченкова Маргарита Родионовна; огазеяськонлэн егитъёсын ужанъя ёзэтэзлэн кивалтӥсез: Веретенников Евгений Андреевич. == Литература == Земляки. Удмуртское землячество в Москве. Ижкар, Лыдӟетпоттонни «Удмуртия», 2008

Source: original
Ву

Ву (водородлэн оксидэз, химической формулаез - H2O) - водородлэн но кислородлэн огшоры условиосын куашкантэм химической герӟетсы (11,19 % массаез луэ водород но 88,81 % - кислород), молекулярной массаез - 18,0160; зынтэк но шӧмтэк тусбуйтэм кизер маке. Ву туж бадӟым роль шудылэ Музъемлэн геологической историяз, улонлэн кылдэмез дыръя, асьме планета вылын физической но химической пӧлъёсты, куазез кылдытыкуз. Вутэк асьмелы тодмоесь луло макеос улыны уг быгато. Инкуазьын ву тужгес ик уно вӧлмем тырмет луэ. Кизер но чурыт тусэн со зарезьёсын, шуръёсын, тыосын тырмыса но лымы но йӧ луыса музъем выллэсь 4/5 интызэ басьтэ. Со музъеме но гурезь изъёсы пыӵамын, омыре пар луыса вӧлскемын, будосъёслэн но котькыӵе луло животъёслэн составазы пыре. Муртлэн мугораз, секталаезъя учкон дыръя, ¾ люкетэз вулы усе. Инкуазьын ву ноку но чылкак чылкыт уг луы. Со пушкын котьку сылмем сылалъёс, газъёс но органической тырметъёс вань. == Химической нимъёсыз == Химиын вулэн кӧня ке шонер нимъёсыз вань: Водородлэн оксидэз Водородлэн гидроксидэз: OH- гидроксильной группалэн но (H+) катионлэн герӟетсы Гидроксильной кислота Дигидрогенлэн монооксидэз Дигидромонооксид == Физической аслыкъёсыз == Нормальной условиосын ву луэ кизерлык. Солэн пӧзён температураез - 100 °C (373,15 K). 0 °C (273,15 K) температура дыръя кизер ву кынме, йӧлы пӧрмыса. Та пӧзён но кынмон температураос шонересь огсямен омыр зӥбет дыръя гинэ (760 мм рт. ст., 101 325 Па). Зӥбетлэн кулэсмемез дыръя, йӧлэн ӵыжан температураез каллен будэ, нош вулэн пӧзён температураез - синэ. Омыр зӥбет будэ дыръя, вулэн пӧзён температураез озьы ик будэ: == Озьы ик учке == Шӧг ву

Source: original
5 шуркынмон

5 шуркынмон - арлэн 309-тӥ нуналыз (310-тӥ нунал високосной арын) григорианской календарья. Выль арозь 56 нунал кыле. Али дыре юлиан календарьлэн 23-тӥ коньывуонэзлы огкадь луэ. == Луэм учыръёс == 1605 - Гай Фокс уй: Дары заговор Англиын. 1813 - Россия но Персия гожтӥллям Гюлистанысь мирной договорез. 1838 - Шор Америкаысь Федерацилэн куашканэз кутскиз. 1914 - Великобритания Кипрез киултӥз. 1929 - Мускоын СССР-ысь нырысетӥез планетарий усьтӥськиз. 1932 - Ижын радиовещательной станция усьтэмын. 1952 - Северо-Курильскысь цунами, Россилэн историысьтыз туж бадӟымез. 1956 - Ижысь мотозаводлэн «Темп» газетэз потылыны кутскиз. 1990 - РСФСР-ысь калык депутатъёслэн съездзы Михаил Глинкалэсь «Патриотической кырӟанзэ» умоен лыдъяз кун гимн понна. 2006 - Ираклэн азьвыл президентэз Саддам Хусейн виыны пуктонлы судъямын. 2010 - Кущёвской станицаысь тросэн виён. == Вордскизы == 1824 - Михаил Лорис-Меликов, Россиысь кун но ожгар ужась, граф. 1878 - Кузьма Петров-Водкин, Россиысь но СССР-ысь художник, гожъяськись но дышетӥсь. 1905 - Дмитрий Шепилов, совето экономист но политической ужась, СССР-ысь Наукаосъя академилэн член-корреспондентэз. 1911 - Мэри Осборн, Америкаысь актриса. 1913 - Владимир Лифшиц, совето гожъяськись. 1921 - Дьёрдь Цифра, Венгриысь пианист-виртуоз. 1929 - Николай Чувыгин, Удмуртиысь театровед, режиссёр, драматург, актёр но публицист. 1952 - Олег Блохин, СССР-ысь футболэн шудӥсь, 1975 арын Европаысь футболэн ӟечезгес шудӥсь. 1981 - Ксения Собчак, Россиысь телеведущая. == Кулӥзы == 1879 - Джеймс Клерк Максвелл, Англиысь физик, электромагнитной полелы теориез кылдытӥсь. 1999 - Леонид Прозоров, удмурт суредась.

Source: original
Бонн

Бонн (нем. Bonn) - Германиысь кар, интыяське Уйпал Рейн-Вестфалия федераци музъемын, Рейн шур вылын. Улӥсьёсыз - 324 899 мурт (2010), улӥсьёслэн лыдзыя Бонн Германиын 19-тӥ интыын сылэ. С 3 ноября 1949-тӥ арын 3-тӥ шуркынмонысен 1990-тӥ арын 3-тӥ коньывуонозь - Германия Федераци Элькунлэн шоркарез. Германия огазеяськем бере огъя шоркар Берлин луиз. Озьы ке но, Бонн али но Германиысь политикая бадӟым центр лыдъяське. == Историез == Боннлэн историез рим вакытъёсысен кутске. Асьме эралэсь азьло 11-тӥ даурын Бонн рим войскоос понна лагерь луиз. Со вакытысен ик, лэся, карлэн нимыз кылдэмын (Bonna - герман эбурон племялэн нимыз). == Дышетскон == Карысь валтӥсь дышетскон интылэн но - Бонн университетлэн - кузь но тунсыко историез: 1697-тӥ арын Боннлэн курфюрстэзлэн, Йозеф-Клеменслэн, косэмезъя, кивалтӥсьёслэн выль резиденцизылэн инъетэз пуктӥське, бӧрысь со резиденция Быръёнъёсъя Дворецлы пӧрме, нош XIX-лэн кутсконаз, Рейн бордысь музъемъёсыз Пруссия борды итэм бере, университет луэ. 1835-тӥ-1836-тӥ аръёсы Бонн университетын Карл Маркс, нош 1877-тӥ-1879-тӥ аръёсы Вильгельм II кайзер дышетскизы.

Source: original
Вань странаосысь пролетарийёс, огазеяське!

«Вань странаосысь пролетарийёс, огазеяське!» (нем. Proletarier aller Länder, vereinigt euch!) - революционной пролетариатлэн калыккуспо мереткылез, рабочей классез но вань странаосысь ужасьёсты огазеяськонлы революционной нюръяськонлэн знамяез улсы боевой ӧтён, пролетарской интернационализмзэ возьматэ. Нырысьсэ Карл Маркс но Фридрих Энгельс та лозунгез веразы 1847 аре. Таиз ӧтён «Коммунистической партилэсь манифестэз» йылпумъя: Коммунистъёс ас малпамъёссэс но шӧтъёссэс ватыны адӟемпотостэм ужен лыдъяло. Соос меӵак верало, меретъёссы быдэс та дыре мерлыко радэсэз кужмын сэрпалтонэн гинэ басьтӥсько шуыса. Кузёяськись классъёс Коммунистической Революциен мед зурекъялозы. Пролетарийёс соин жильыоссэс сяна номыре но уз ыштелэ. Нош соос басьтозы быдэс дуннеез. ВАНЬ СТРАНАОСЫСЬ ПРОЛЕТАРИЙЁС, ОГАЗЕЯСЬКЕ!

Source: original
Ува

Ува - Удмуртиысь посёлок, Ува ёрослэн центрез. 1938-тӥ арысен 2012-тӥ арозь город типъем посёлок вал. Интыяськемын Ва шур дурын, Ижлэсь 93 иськемлы палэнын. Улӥсез 19 сюрс 800 адями (1998-тӥ арлы). Соос пӧлын ӟучъёс - 62,7 %, удмуртъёс - 32,2%, бигеръёс - 3,2 %, мукет калыкъёс - 1,9 %. Кылдэмын 10-тӥ июле 1924-тӥ арын. Нырысь-валысь лыдъяськиз нюлэс корасьёслэн каргуртсы шуыса. 1930-тӥ арын Ува черкогуртын мытэмын гыбед (торф) поттонъя ужъёс. 1934-тӥ арын усьтӥськиз Уваез Ижен герӟась чугун сюрес. 1935-тӥ арын 23-тӥ январе Ува черкогурт Ува ёрослэн центрез луиз. Нош 1938-тӥ арын Ува село юнматэмын рабочийёслэн каргуртсы нимын. == Экономика == Ува каргуртын 14 промышленностья 14 предприятие. Соос пӧлысь уноез нюлэс коранэн, пулэсь арбериос лэсьтонэн выро. Тужгес но бадӟым предприятие туннэ нуналлы - «Увадрев-холдинг». Отын потто корка пуктон арбериос, мебель но мукет. Ужа гыбед поттонъя «Увинское» огазеяськон. Ӟеч радъямын сиён-юон поттон удыс. Ужзэ радъя Уваысь тылобурдо вордонъя фабрика, парсь будэтонъя но сӥль поттонъя предприятие. Ува каргуртын дасяло йӧллэсь сиёнъёс-юонъёс, озьы ик нянь но ческыт пыжосъёс потто. == Культура но дышетон == Ува каргуртын ужа вить школа. Быдӟым Отечественной война аръёсы Ува каргуртысь 1 номеро школаын директор луыса ужаз быдэс дуннелы тодмо луэм педагог В. А. Сухомлинский. Та вакытэ отын ужа 3 удыслы дышетӥсь педучилище, озьы ик лэсьтӥськисьёсты дасянъя 27 номеро ПТУ. Усьтэмын пиналъёслы чаклам спортъя школа, озьы ик Нылпиослэн творчествозыя центр. Ува каргуртын интыяськемын «Юность» культурая юрт но «Восток» кинотеатр. Со сяна, Ува черкогуртын ужзэс радъяло Удмурт Республикаысь Национальной, озьы ик Суредаськон искусствоосъя музейёслэн ёзъёссы. Усьтэмын 270 интылы чаклам эмъяськон юрт. Ува каргуртлэсь кыдёкын ик ӧвӧл интыяськемын «Ува» санаторий. Каргуртын сыло 6 синпелетъёс но искусстволы сӥзем монументъёс. Ува каргуртын потэ «Увинская газета». Со вӧлме Ува ёросысь вань гуртъёсы. Редакторез - Пётр Люкин. == Транспорт == Каргурт пыр ортче Ижевск - Кильмезь чугун сюрес, кудӥз вылын Ува-1 станция ужа. Озьы ик посёлок доры валтэ Иж - Нылга - Ува автомобиль сюрес. Ува селое вуыса, сюрес куинь пала вайяське: Вавоже, Сьӧлтае, Сюмсие. Посёлокын вань мерлыко транспорт - автобус. Со калыкез 9 маршрутъя нуэ-вае.

Source: original
2018 ар

2018 ар - асьме эралэн 2018-тӥ арез. Сюресъёслэн арзы Удмуртиын. == Луэм учыръёс == 21 тулыспалэ - Удмуртиысь фигурной нискыланъёсъя спортсмен Алина Загитова, Пхёнчханын Олимпи шудонъёсын ӵошатскыса, вакчи программаын выль дунне рекорд пуктӥз. 23 тулыспалэ - историын нырысьсэ Удмуртиысь спортсмен луиз фигурной нискыланъёсъя олимпи чемпион. 16 куартолэзе - ӝуась кӧс турынлэсь Пичи Пурга ёросын Пугачёво черкогурт вӧзын выльысь снарядъёс пуштылыны кутскизы, 2 сюрс пала улӥсьёс эвакуацие кошкизы. 9 инвожое - Ижкарын Карл Маркс урамын нырысетӥ удмурт мотоциклъёсты кылдытӥсьлы синпелет усьтэмын вал. 12 инвожое - США-лэн президентсылэн но Уйпал Кореяен кивалтӥсьлэн историысь нырысетӥез пумиськонзы. 15 инвожое - Пероггуртын усьтӥськиз нырысетӥез Удмуртиын «Перекрёсток» супермаркет. 3 пӧсьтолэзе - «Ижмашлэн» башняяз тылпу дыръя со йылысь шпиль пограз. 16 пӧсьтолэзе - Ижысь урамъёсы потӥз нырысетӥез электробус, выль транспорт 281-тӥ маршрутъя мыныны-ветлыны кутскиз (21-тӥ гастрономысен Первомайской черкогуртозь). 19 куарусёнэ - Bobolenin группалэн «Дэрилэсь корка» нимо нырысетӥ альбомезлэн презентациез ортчиз. 18 коньывуонэ - Ижкарлы выль тӧрое быръемын Глазкарлэн йырыз. 25 шуркынмонэ - ӟучъёс Керчь проливын украин корабльёсты ыбылӥзы, Азов зарезе соосты лэзьытэк. 6 украин моряк сӧсыртэмын вал. 27 шуркынмонэ - Удмурт кыллэн нуналыз нырысьсэ пусъемын. 9 толсуре - Ижкар вокзалысь ас рейсаз шонтӥз нырысетӥез кык этажъем «Италмас».

Source: original
Эгра ёрос

Удмуртиысь ёрос. Центрез - Эгра. Чупчи, Кильмезь но Иж шуръёслэн огазеяськон интыязы пуксемын Эгра ёрос. Та интыын вашкала дауръёсы улӥсьёслы сюдӥсь но сектась чотын вал Чупчие усись Ита но Лоза шуръёс. Нырысьсэ Эгра гурт сярысь тодэ ваёнъёс кылемын Фёдор Звенигнордский но Василий Жемчужников воеводаослэн 1615-тӥ арын пусъем книгаоссазы. Удмуртилэн уйпал ёросъёсыныз ӵош Эгра но 1489-тӥ арын пыриз Москва княжествое. 1798-тӥ арын Вятка губерниысь Глаз уездын кылдӥз Эгра волость. 18-тӥ даурлэн кутсконаз Сибирен кусып тупатон вылысь кутске татысь трактэз ӝутон. Нош та сюрес быдэс ёросэз пырпотэ: шунды пуксён палысеныз шунды ӝужан палозяз. Ёрослэн азинсконаз но со туж бадӟым инты басьтэ. 1937-тӥ арын Эрга луэ ёрослэн шорсюлмыз. Быдӟым ож дыръя Эгра бадӟым роль басьтэ Ижевск-Балезино чугун сюресэз лэсьтонын. Та сюресэз ӝутӥзы нылкышноослэн но быдэ вуымтэ нылпиослэн киоссы. Нош Эгра ёросысь 4 сюрс 700 пала мурт аслэсьтыз улонзэ сётӥз, Родинамес утьыса. Ӵапак война дыре Эгра ёросын туж зол азинске нюлэс дасян удыс, пул пилён. Бӧрысь Эгра леспромхоз Удмуртиысь та удысысь тужгес валтӥсь предприятие луэ - солэн дасям вузъёсыз Россиысь пӧртэм сэрегъёсы вуылӥзы. Ёрослэн туала историез матысь герӟаськемын му вӧй поттонэн. 1973-тӥ арын татын нырысетӥ тонна му вӧй кыскизы. Татын улэ 42 сюрс 383 адями (2009-тӥ ар). Со пӧлысь 22 сюрс 260-эз Эгра посёлокын. Улӥсьёс пӧлысь 61 процентэз - удмуртъёс, 36 процентэз - ӟучъёс, 1, 5 процентэз - бигеръёс. Татын тодон-валан сётэ 19 школа, со пӧлысь 15-ез шор ёзо луэ. Со сяна, вань 23 нылпи сад, сирота нылпиослы интернат, ляб визьем пиналъёслы школа-интернат. Тазалыкез эмъян удысын тырше ёрос больница, со сяна, Факел посёлокын, Зура, Чутыр черкогуртъёсын но Леспромхоз посёлокын вань асьсэ больницаоссы. Озьы ик ёросын ужа 36 фельдшер-акушер пункт. Со сяна, ёросын ужа культурая 32 юрт, 29 библиотека, 2 нылпи санаторий. Сундур гуртын интыяськемын Удмурт культурая центр. Ӟуч культуралы сӥзем центр ужа Факел посёлокын. == Чӧлсконъёс == Эгра ёрос: историез но туала улонэз (Ӟ) Эгра ёрос Кун Кенешлэн сайтаз (Ӟ) Эгра ёросысь муниципальной образованиос (Ӟ) Удмуртиысь ёросъёс (Ӟ) Игринский информационно-методический центр культуры, досуга и туризма (Ӟ)

Source: original
Вашкала Рим

Вашкала Рим - асьме эралэсь азьвыл VIII даурын кӧня ке поселениослэсь кылдэм кар, кудӥз асьме эралэсь азьвыл III даурлэн шорозяз аслыз быдэс Аппенин мукожез пыдултэм; азьланяз - Средиземноморьеысь валтӥсь бадӟым кун, кудаз пыртэмын вал Европалэн ӝытпал но лымшор-ӵукпал люкетъёсыз, Пичи Азия, Уйпал Африкалэн ярдурез, Сирия, Палестина. V дауре Рим цивилизация германъёсын киултэмен валче быриз. == Вашкала Римлэсь историзэ вакытъёслы люкон == Вашкала Римлэн историяз таӵе вакытъёс висъясько: Эксэй вакыт (754/753 - 510/509 а. э. а.). Республика (510/509 - 30/27 ар а. э. а.) Вазь Рим республика (509-265 аръёс а. э. а.) Бер Рим республика (265 - 31/27 аръёс а. э. а.) Империя (31/27 ар а. э. а. - 476 ар) Вазь Рим империя. Принципат (31/27 ар а. э. а. - 235 ар) III даурын кризис (235-284 аръёс) Бер Рим империя. Доминат (284-476 аръёс)

Source: original
Бехтерева, Людмила Николаевна

Людми́ла Никола́евна Бе́хтерева - Удмуртиысь историк, истори наукаосъя кандидат (1998). Тунсыкъяське НЭП-лэн вакытэныз. Вордскемын Грах ёросысь Куюк гуртын интеллигентъёслэн семьяязы. Анаез Алевти́на Проко́пьевна - удмурт, кема аръёс школаын ӟуч кыллы дышетӥз, берлогес культурая юртэн кивалтӥз. Атаез Никола́й Миха́йлович Пара́нин - ӟуч, ужаз киномеханик луыса, собере колхозын бригадирын. Людмила Николаевна дас класс бере Кузонысь кун университетлэсь историяя факультетсэ йылпумъя. Собере ужаны кутске Историяя, кылъя но литературая Удмурт институтын. Картэз Сергей Львович - история наукаосъя доктор, профессор, дышетэ Удмурт кун университетысь правоя, социальной кивалтонъя но кышкыттэмлыкъя институтын дышетэ. Сергей нимо пизы вань. == Чӧлсконъёс == Ортчем сюрестэ дунъяськод ке

Source: original
Франц-Иосифлэн Музъемез

Франц-Иосифлэн Музъемез - Уйпал Йӧ океанысь архипелаг. Европалэн уйшор палаз интыяськемын. Пыре Россие Архангельск улосэ, кытын Приморской муниципал ёрослэн люкетэз луэ. Архипелаглэн составаз 191 шормуӵ пыре, Музъемлэн огъя площадез 16 134 км². Люкиське куинь люкетлы: Шунды ӝужан пал люкет - мукетъёсызлэсь Австрийской проливен висъямын, бадӟымесь шормуӵъёс - Вильчеклэн Музъемез (2 сюрс км²), Греэм-Белл (1700 км²); Шор люкет - Австрийской пролив но Британ канал куспын; Шунды пуксён пал люкет - Британ каналлэсь шунды пуксён палан, татын кылле Георглэн Музъемез, быдэс архипелагысь тужгес но бадӟымез шормуӵ.

Source: original
Егитъёслэн революционной коммунистической союззы

Егитъёслэн революционной коммунистической союззы (большевикъёслэн) (ӟуч Революционный коммунистический союз молодёжи (большевиков)) - Россиысь егитъёслэн коммунистической организациез, кудӥз капитализмлэн сэрпалтонэз, пролетариатлэн диктатураез но классъёстэм коммунистической обществолэн лэсьтонэз понна нюръяське. Организация «Бумбараш» газетэз поттэ. == Чӧлсконъёс == РКСМ(б)-лэн официальной сайтэз === ВКонтактеысь группаос === Ижкарысь РКСМ(б)-лэн организациез Глазкарысь РКСМ(б)-лэн организациез

Source: original
Гаврилов, Игнатий Гаврилович

Игнатий Гаврилович Гаврилов - удмурт совето кылбурчи, прозаик, драматург. Удмурт артист Василий Гавриловлэн агаез. Вордӥськиз 30-тӥ мартэ 1912-тӥ арын Можга ёросысь Бадӟым Сибы гуртын. 1924-тӥ арын пыриз Можга педтехникуме, но сое йылпумъяса ӧз вутты-выжиз Ижысь театр курсъёсы. Бӧрысь кошкиз Москвае - театр искусствоосъя институтэ. Со вакытэ ик ужаз Удмурт драмтеатрын, вуттӥськиз Удмуртиысь Писательёслэн союзазы но пыриськыны, правлениезлэн председателез вал. Удмурт драматургиез гижысь-пиньысь азинтэмез понна УАССР-ысь но РСФСР-ысь искусство удысысь дано ужась ним сётэмын. 1968-тӥ арын Игнатий Гаврилов но Удмурт театрысь артистъёс Жингрес сӥзьыл пьеса понна УАССР-ысь кун премилэн лауреатъёсыз луизы. Писатель данъямын уно гинэ медальёсын но орденъёсын. 1934-тӥ арысен СССР-ысь Писательёслэн союззылэн членэз луэ. 1927-тӥ арын Гудыри газетын потӥз Гавриловлэн нырысетӥ кылбурез «Ой, мемие». Солэн произведениосаз лирической герой котьку кыстӥськылӥз выль шӧмо улонэ, шуг-секытъёс солы нокыӵе ик ӧз потылэ кадь. Шӧдӥське, писатель туж яратылӥз калык гуръёсты. Оло, соин но тросэз кылбуръёсыз азьланяз кырӟанъёслы пӧрмизы: Мон витё тонэ гинэ, Уй пеймыт вал соку, Гумы, Гожтэт но мукет. Но та пиосмурт удмурт калыклэн тодаз кылиз драматург луэменыз. Солэн Вало ӧр куашетэ пьесаеныз нырысьсэ ӧсъёссэ усьтӥз Удмурт драмтеатр. Ваньзэ-ӧвӧлзэ со гожтӥз куамын пьеса. Котькудӥз сӥземын удмурт калыклэн улэм-вылэмезлы, солэн сямъёсызлы: Кезьыт ошмес, Аннок, Камит Усманов, Лымы тӧдьы, Груня Тарасова но мукет. Игнатий Гавриловлэн творчествояз тужгес но бадӟым инты басьтэ трилогиез Вордӥськем палъёсын. Та произведенияз автор паськыт усьтэ дышетӥсьлэсь, артистлэсь, журналистлэсь удысъёссэс. Писатель выриз кылысь кылэ берыктонэн но. Кылсярысь, ӟучысь удмуртэ берыктӥз А. Пушкинлэсь Медной всадник, Руслан но Людмила, Борис Годунов, Н. Гогольлэсь Ревизор произведениоссэс но мукет. Быдӟым оже пыриськыкуз киын гожъям материалъёссэ тодосчи А. Ермолаев быдэс книгаен поттыны быгатӥз. Нимаське со Пероен но штыкен (1981). Кулӥз Игнатий Гаврилов 4 толсуре 1973 аре Ижын.

Source: original